ai4bharat/Pralekha huggingface dataset:
ప్రధాన మంత్రి కార్యాలయం
కిశ్త్ వాడ్ లో జరిగిన ఒక దుర్ఘటన లో ప్రాణనష్టం జరగడం పట్లసంతాపాన్ని వ్యక్తం చేసిన ప్రధాన మంత్రి
పిఎమ్ఎన్ఆర్ఎఫ్ నుండి పరిహారాన్ని ప్రకటించారు
కిశ్త్ వాడ్ లో జరిగిన ఒక దుర్ఘటన లో ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
మృతుల దగ్గరి సంబంధికుల కు 2 లక్షల రూపాయల వంతున మరియు గాయపడ్డ వారికి ఏభై వేల రూపాయల వంతున ప్రధాన మంత్రి జాతీయ సహాయ నిధి  నుండి పరిహారం గా ఇవ్వడం జరుగుతుందని కూడా ప్రధాన మంత్రి ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘కిశ్త్ వాడ్ లో జరిగిన దుర్ఘటన దు:ఖం కలిగించింది. ప్రియతముల ను కోల్పోయిన కుటుంబాల శోకం లో నేను సైతం పాలుపంచుకొంటున్నాను. ఈ దుర్ఘటన లో గాయపడ్డ వ్యక్తులు అతి త్వరలో పున:స్వస్థులు అవ్వాలని కోరుకొంటున్నాను. మృతుల దగ్గరి సంబంధికుల కు 2 లక్షల రూపాయల వంతున ప్రధాన మంత్రి జాతీయ సహాయ నిధి  నుండి పరిహారం గా ఇవ్వడం జరుగుతుంది. క్షతగాత్రుల కు ఏభై వేల రూపాయల వంతున పరిహారం గా ఇవ్వడం జరుగుతుంది: ప్రధాన మంత్రి @narendramodi’’ అని తెలిపింది.
నౌకారవాణా మంత్రిత్వ శాఖ
గోవాలో స్వాహిద్ దివస్ను పాటించిన శ్రీ సర్బానంద సోనోవాల్ ; చారిత్రాత్మక అస్సాం ఉద్యమంలో అమరవీరులకు ఆయన నివాళులు అర్పించారు
అస్సామీ సమాజాన్ని సజీవంగా ఉంచడంతో పాటు భారతదేశ ఐక్యత & సమగ్రతను కాపాడటంలో అస్సాం ఉద్యమ ప్రభావం చాలా విస్తృతమైనది: శ్రీ సోనోవాల్
ప్రపంచ విద్యార్థి ఉద్యమాల చరిత్రను విశ్లేషిస్తే అస్సాం ఉద్యమం అత్యున్నతమైనది: శ్రీ సోనోవాల్
అస్సాం తొలి అమరవీరుడు ఖర్గేశ్వర్ తాలూక్దార్ 1979లో బలిదానం చేసుకున్న స్వాహిద్ దివస్ను పురస్కరించుకుని ఈ రోజు గోవాలో జరిగిన ఉద్వేగభరితమైన కార్యక్రమంలో కేంద్ర ఓడరేవులు, షిప్పింగ్ & జలమార్గాలు మరియు ఆయుష్ మంత్రి శ్రీ సర్బానంద సోనోవాల్ చారిత్రాత్మక అస్సాం ఉద్యమంలో అమరవీరులకు నివాళులర్పించారు. కేంద్ర మంత్రి మూడు రోజుల పాటు గోవాలో పర్యటించనున్నారు. పంజిమ్లోని ఫ్రాన్సిస్కో లూయిస్ గోమ్స్ గార్డెన్లో జరిగిన ఈ కార్యక్రమాన్ని అస్సాం సొసైటీ ఆఫ్ గోవా నిర్వహించింది. కార్యక్రమంలో అస్సామీ కమ్యూనిటీ సభ్యులు మరియు పలువురు ప్రముఖులు, స్థానికులు పాల్గొన్నారు.
ఈ సందర్భంగా మంత్రి మాట్లాడుతూ 1979-1985 వరకు ఆరేళ్లపాటు జరిగిన అసోం ఉద్యమంలో అమరులైన వారి పరాక్రమాన్ని స్మరించుకున్నారు. “ఈ రోజు స్వాహిద్ దివస్ సందర్భంగా అస్సాంను రక్షించడానికి అంతిమ త్యాగం చేసిన వారందరికీ నేను నమస్కరిస్తున్నాను. అక్రమ వలసదారుల నుండి రాష్ట్రాన్ని రక్షించడానికి అస్సాం ప్రజలు ఆరు సంవత్సరాల పాటు సాగిన ఉద్యమంలో పాల్గొన్నారు. భారతదేశ ఐక్యత మరియు సమగ్రతను కాపాడటానికి 860 మంది అమరవీరులు ప్రాణ త్యాగం చేశారు. ఈ గొప్ప అమరవీరులు తమ అసమానమైన దేశభక్తి మరియు ధైర్యంతో మరపురాని చరిత్రను వ్రాసారు. అస్సాం ఉద్యమం దేశాన్ని రక్షించడానికి అస్సాంలోని స్థానిక ప్రజల ఐక్య ప్రయత్నాలకు ఒక ప్రకాశవంతమైన ఉదాహరణ మరియు దాని ప్రభావం చాలా వరకు ఉంది. అమరవీరుల త్యాగం గొప్ప అస్సామీ సమాజానికి మరియు దేశానికి ఎప్పటికీ స్ఫూర్తినిస్తుంది ” అని మంత్రి పేర్కొన్నారు.
"అమరవీరుల గొప్ప ఆశయాలను సజీవంగా ఉంచడానికి మనం నిజాయితీ, అంకితభావం మరియు సంకల్పంతో పని చేస్తూనే ఉండాలి. మన భాష, సంస్కృతి, వారసత్వం మరియు సంప్రదాయాలను సజీవంగా ఉంచడానికి మన జాతీయ బాధ్యతను నిర్వర్తించాలి. ప్రపంచంలోని విద్యార్థి ఉద్యమాలను విశ్లేషిస్తే అస్సాం ఉద్యమం ఓ మహోన్నత ఘట్టం.అసోం ప్రజలతో పాటు దేశంలోని వివిధ ప్రాంతాల ప్రజలు కూడా దీని జాతీయవాద స్ఫూర్తితో స్ఫూర్తి పొంది బలమైన భారతదేశాన్ని నిర్మించడంలో ముందుండాలని నేను కోరుతున్నాను " అని శ్రీ సోనోవాల్ తెలిపారు
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
డిఎన్ఎ టెక్నాలజీ  వ్యవస్థీకరణ బిల్లు, 2018కి ఆమోదం తెలిపిన మంత్రివర్గం
డిఎన్ఎ లేబరెటరీ లకు నియంత్రణ మరియు గుర్తింపు తప్పనిసరి
డిఎన్ ఎ టెక్నాలజి  వ్యవస్థీకరణ బిల్లు కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
వివరాలు:
డిఎన్ ఎ ఆధారిత సాంకేతిక పరిజ్ఞానం  వ్యవస్థీకరణ బిల్లు, 2018 ని తీసుకురావడం వెనుక ముఖ్యోద్దేశం డిఎన్ఎ ఆధారిత ఫోరెన్సిక్ సాంకేతిక పరిజ్ఞాన వినియోగాన్ని మరింత విస్తృతం చేయడం ద్వారా న్యాయాన్ని అందించే వ్యవస్థ కు మద్దతు నివ్వడం, దానిని బలపరచడమే.
నేరాలను పరిష్కరించడంలోను, తప్పిపోయిన వారిని గుర్తించడంలోను డిఎన్ఎ ఆధారిత సాంకేతిక పరిజ్ఞానం యొక్క ఉపయోగం ప్రపంచం అంతటా గుర్తింపునకు నోచుకొంది.
డిఎన్ఎ లేబరెటరీల నమోదును, గుర్తింపు ను తప్పనిసరి చేయడం ద్వారా ఈ బిల్లు దేశంలో డిఎన్ ఎ సాంకేతిక పరిజ్ఞానం విస్తృత స్థాయి వినియోగానికి దోహదపడుతుంది. అలాగే డిఎన్ఎ పరీక్ష ఫలితాలు విశ్వసనీయమైనవి. ఇందుకు సంబంధించిన డాటా ను ఈ దేశం లోని పౌరులకు గల గోప్యత హక్కులకు అనుగుణంగా భద్రంగా ఉంచుతారు. ఇక్కడ దుర్వినియోగానికి అవకాశం ఉండదు.
దీనివల్ల..సత్వర న్యాయ సహాయాన్ని అందిచడానికి,నేర నిర్ధారణ రేటు పెరగడానికి..
వీలు ఏర్పడుతుంది.
తప్పి పోయిన వారి వివరాల ఆధారంగా ఆయా వ్యక్తులను సరిపోల్చుకోవడానికి, దేశంలోని వివిధ ప్రాంతాలలో గుర్తింపునకు నోచుకోని మృతదేహాలను గుర్తించడానికి, భారీ విపత్తుల సమయంలో బాధితులను గుర్తించడానికి ఈ బిల్లు లోని అంశాలు వీలు కల్పిస్తాయి.
పూర్వరంగం:
హత్య, అత్యాచారం, మానవ అక్రమ రవాణా, తీవ్రంగా గాయపరచడం వంటి కేసులను పరిష్కరించడానిక ఫోరెన్సిక్ డిఎన్ఎ సమాచారం ఎంతగానో దోహదపడుతుంది. అలాగే దొంగతనం, దోపిడి ల వంటి వాటి విషయంలో కూడా కేసుల పరిష్కారానికి ఇది తోడ్పడుతుంది. నేశనల్ క్రైమ్ రికార్డ్స్ బ్యూరో  గణాంకాల ప్రకారం 2016 వ సంవత్సరంలో సంవత్సరానికి 3 లక్షల కంటే ఎక్కువగా ఇలాంటి నేరాలు నమోదు అవుతున్నాయి. ఇందులో కొన్నింటిలో మాత్రమే డిఎన్ఎ పరీక్షను నిర్వహిస్తున్నారు. ఈ కేటగిరీ నేరాల విషయంలో డిఎన్ఎ సాంకేతికతను విస్తారంగా వాడగలిగితే సత్వర న్యాయం లభించడం తో పాటు నేర నిర్ధారణ కూడా గణనీయంగా పెరిగేందుకు అవకాశం ఉంటుంది. ప్రస్తుతం నేర నిరూపణ శాతం సుమారు 30% గా మాత్రమే  ఉంది.
(
యువజన వ్యవహారాలు, క్రీడల మంత్రిత్వ శాఖ
'టాప్స్' కింద, పారా టేబుల్ టెన్నిస్ క్రీడాకారిణి భవినా పటేల్కు ప్రత్యేక క్రీడాసామగ్రి మంజూరు
"టార్గెట్ ఒలింపిక్ పోడియమ్ స్కీమ్" లో భాగంగా ఉన్న క్రీడాకారుల ఆర్థిక సాయం ప్రతిపాదనలను పరిష్కరించడానికి, గతనెల 29న "మిషన్ ఒలింపిక్ సెల్" సమావేశమైంది. గుజరాత్కు చెందిన పారా టేబుల్ టెన్నిస్ క్రీడాకారిణి భవినా పటేల్ను గత నవంబర్లో టాప్స్లో చేర్చారు. ఆమె పెట్టుకున్న 7.04 లక్షల రూపాయల ఆర్థిక సాయం ప్రతిపాదనకు కమిటీ ఆమోదం తెలిపింది. పటేల్, ప్రపంచ 8వ ర్యాంకు క్రీడాకారిణి. ఆ ర్యాంకుతో టోక్యో పారాలింపిక్స్కు అర్హత సాధించారు. పారా టేబుల్ టెన్నిస్లో ఈ విధంగా అర్హత సాధించిన మొదటి భారతీయురాలిగా గుర్తింపు సాధించారు.
పటేల్ అభ్యర్థించిన ఈ క్రింది ప్రత్యేక క్రీడాసామగ్రిని కమిటీ మంజూరు చేసింది:
i) టేబుల్ టెన్నిస్ వీల్ ఛైర్
ii) రోబోట్: బటర్ఫ్లై అమికస్ ప్రైమ్
iii) వీల్ ఛైర్ టేబుల్ టెన్నిస్ టేబుల్
పారా టేబుల్ టెన్నిస్ ఎఫ్4 విభాగంలో పటేల్ పోటీ పడతారు.
ప్రధాన మంత్రి కార్యాలయం
జామ్ నగర్ లోనూ, జయ్ పుర్ లోనూ రెండు ఆధునిక ఆయుర్వేద సంస్థలను ఈ నెల 13 న ప్రారంభించనున్న ప్రధాన మంత్రి
జామ్ నగర్ లో ఇన్స్ టిట్యూట్ ఆఫ్ టీచింగ్ ఎండ్ రిసర్చ్ ఇన్ ఆయుర్వేద  ను, అలాగే జయ్ పుర్ లో నేశనల్ ఇన్స్టిట్యూట్ ఆఫ్ ఆయుర్వేద  ను ఈ నెల 13 న 5 వ ఆయుర్వేద దినం సందర్భం లో ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యమం ద్వారా ప్రారంభించనున్నారు. 21వ శతాబ్దం లో ఆయుర్వేదం అభివృద్ధి లో ఈ సంస్థ లు ప్రపంచానికి నాయకత్వ భూమికలను పోషిస్తాయని ఆశిస్తున్నారు.
పూర్వరంగం:
ధన్వంతరి జయంతి ని ఏటా ఆయుర్వేద దినంగా జరుపుకోవడాన్ని 2016 వ సంవత్సరం నుంచి మొదలుపెట్టారు. ఈ ఏడాది లో ఇది ఈ నెల 13 వ తేదీ నాడు రానుంది. ఆయుర్వేద దినాన్ని సంబురాలలో ఒకటిగానో, లేదా ఉత్సవాలలో ఒకటిగానో జరుపుకొనే కంటే ఈ వృత్తి కి, అలాగే సమాజానికి పునరంకితం అయ్యేటటువంటి ఒక సందర్భం గా పరిగణిస్తున్నారు. కోవిడ్-19 మహమ్మారి ని కట్టడి చేయడం లో ఆయుర్వేదం పోషించగలిగిన పాత్ర అనేది ఈ సంవత్సరం ‘ఆయుర్వేద దినం’ జరుపుకోవడంలో ముఖ్యాంశంగా ఉండబోతోంది.
ఆరోగ్య సంరక్షణ కు సంబంధించినంత వరకు ఆయుష్ వ్యవస్థల కు గల అపారమైనటువంటి, ఇంకా ఉపయోగం లోకి రానటువంటి సామర్థ్యాన్ని భారతదేశంలో సార్వజనిక స్వస్థ్యపరమైన సవాళ్ళ కు తక్కువ ఖర్చు లో దీటైన పరిష్కార మార్గాలను అందించడంలో వినియోగించుకోవాలనేది ప్రభుత్వ ప్రాధాన్యం గా ఉంది. కాబట్టి, ఆయుష్ విద్య ను ఆధునీకరించాలనేది కూడా ఒక ప్రాధాన్య రంగం గా మారిపోయింది. దీనికి గాను గత మూడు నాలుగేళ్ళ లో అనేక నిర్ణయాలను తీసుకోవడం జరిగింది. జామ్ నగర్ లో ఐటిఆర్ఎ ను జాతీయ ప్రాముఖ్యం కలిగిన సంస్థ గా దేశ ప్రజలకు అంకితం చేయడం, జయ్ పుర్ లో ఎన్ఐఎ ను డీమ్ డ్ టు బి యూనివర్సిటీ గా తీర్చిదిద్దడం అనేవి ఆయుర్వేద విద్య ను ఆధునీకరించడం లో ఒక చరిత్రాత్మక నిర్ణయమే కాక సాంప్రదాయక వైద్యం పరిణామ క్రమంలో ఒక భాగం కూడాను. ఇది ఆయుర్వేద విద్య ప్రమాణాన్ని ఉన్నతీకరించేందుకు ఆయా సంస్థల కు స్వతంత్ర ప్రతిపత్తి ని సమకూర్చడంతో పాటు జాతీయ, అంతర్జాతీయ డిమాండు కు అనుగుణంగా వేరు వేరు పాఠ్య క్రమాలకు రూపకల్పన చేయడం, మరిన్ని రుజువులను సేకరించేందుకుగాను ఆధునిక పరిశోధనల లో రాణించేందుకు కూడా అవకాశాలను కల్పించనుంది.
ప్రధాన మంత్రి కార్యాలయం
జులై 30వ తేదీ నాడు అఖిల భారత జిల్లా న్యాయ సేవల ప్రాధికారసంస్థ ఒకటో సమ్మేళనం ప్రారంభ సదస్సు ను ఉద్దేశించి ప్రసంగించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2022 వ సంవత్సరం జులై 30 వ తేదీ నాడు ఉదయం పూట 10 గంటల కు విజ్ఞాన్ భవన్ లో జరిగే అఖిల భారత జిల్లా న్యాయ సేవల ప్రాధికార సంస్థ ల ఒకటో సమ్మేళనం యొక్క ప్రారంభ సదస్సు ను ఉద్దేశించి ప్రసంగించనున్నారు.
జాతీయ న్యాయ సేవల ప్రాధికార సంస్థ  2022వ సంవత్సరం జులై 30వ మరియు 31వ తేదీల లో విజ్ఞాన్ భవన్ లో జిల్లా న్యాయ సేవల ప్రాధికార సంస్థ ల  ఒకటో జాతీయ స్థాయి సమావేశాల ను నిర్వహించనుంది. డిఎల్ఎస్ఎ లన్నింటి మధ్య ఏకరూపత తెచ్చందుకు మరియు సమన్వయాన్ని నెలకొల్పేందుకు ఒక ఏకీకృత ప్రక్రియ ను రూపొందించడం గురించి ఈ సమావేశాల లో చర్చ జరుగుతుంది.
దేశం లో మొత్తం 676 జిల్లా వారీ న్యాయ సేవల ప్రాధికార సంస్థ లు  ఉన్నాయి. ఈ ప్రాధికార సంస్థల కు జిల్లా న్యాయమూర్తి నాయకత్వం వహిస్తున్నారు. జిల్లా న్యాయమూర్తి వీటికి చైర్ మన్ గా కూడా వ్యవహరిస్తుంటారు. డిఎల్ఎస్ఎ లు మరియు రాష్ట్ర న్యాయ సేవల ప్రాధికార సంస్థ లు  ద్వారా వివిధ న్యాయ సహాయం మరియు చైతన్యం సంబంధిత కార్యక్రమాల ను ఎన్ఎఎల్ఎస్ఎ అమలు పరుస్తుంటుంది. ఎన్ఎఎల్ఎస్ఎ నిర్వహిస్తున్నటువంటి లోక్ అదాలత్ లను డిఎల్ఎస్ఎ లు క్రమబద్ధం చేస్తూ, తద్ద్వారా న్యాయస్థానాల పై భారాన్ని తగ్గించే దిశ లో సైతం తోడ్పాటు ను అందిస్తున్నాయి.
వాణిజ్యం, పరిశ్రమల మంత్రిత్వ శాఖ
ప్రభుత్వ ఇ-మార్కెట్ వేదిక పారదర్శకత.. సామర్థ్యంపై ‘జీఇఎం విక్రేతల కార్యశాల’ సందర్భంగా ప్రభుత్వానికి విక్రేతల ప్రశంసలు
ప్రభుత్వ కార్యాలయాల ద్వారా వస్తుసేవల ఆన్లైన్ కొనుగోలుకు వీలుకల్పించే ప్రభుత్వ ఇ-విక్రయ వేదిక  హైదరాబాద్కు చెందిన విక్రేతలతో ఇవాళ నగరంలోని పత్రికా సమాచార సంస్థ ప్రాంగణంలో కార్యశాల  నిర్వహించింది. ‘జీఇఎం’  అంటే- ప్రభుత్వ మంత్రిత్వ శాఖలు, విభాగాలు, ప్రభుత్వరంగ సంస్థలు, కేంద్ర ప్రభుత్వంలోని ఇతర ఉన్నత, స్వయంప్రతిపత్తిగల వ్యవస్థల ద్వారా వస్తుసేవల కొనుగోలుకు ఉద్దేశించిన ప్రభుత్వ వ్యవస్థ. దీనికి సంబంధించి తెలంగాణ వ్యాప్తంగా దాదాపు 25 మంది విక్రేతలు ఈ ‘విక్రేతల కార్యశాల’లో పాల్గొన్నారు. వీరిలో అధిశాతం తొలిసారి ‘ఎంఎస్ఎంఈ’ వ్యవస్థాపకులే కావడం విశేషం.
ఈ సందర్భంగా ‘జీఇఎం’కు సంబంధించిన వివరాలను సేవల విభాగం డైరెక్టర్ శ్రీ విక్రమజీత్ వర్మ వెల్లడించారు. ఇదొక ప్రగతిశీల వినియోగహిత, స్వయంచాలక పోర్టల్ అని, దీన్ని కేంద్ర వాణిజ్య-పరిశ్రమల మంత్రిత్వ శాఖ 2016 ఆగస్టు 9న ప్రారంభించిందని ఆయన పేర్కొన్నారు. ఈ వేదిక కింద నమోదైన దాదాపు 51,23,042 మంది విక్రేతలు సుమారు 50 లక్షల ఉత్పత్తులు, సేవలను అందజేస్తున్నట్లు చెప్పారు. ఈ నేపథ్యంలో ‘జీఇఎం’ స్థూల వాణిజ్య సరకుల విలువ ప్రస్తుతం రూ.1,06,647 కోట్లుగా ఉందని, దీన్నిబట్టి పోర్టల్ ఎంతగా విజయవంతమైందో అర్థం చేసుకోవచ్చునని ఆయన పేర్కొన్నారు.
‘జీఇఎం’ ద్వారా విక్రేతలు తమ ఉత్పత్తులు, సేవలను నమోదు చేసుకుని, విక్రయించడానికి వీలుగా ఇలాంటి కార్యశాలలు ఏర్పాటు చేస్తున్నట్లు తెలంగాణ ప్రభుత్వ సమాచార సాంకేతిక-ఎలక్ట్రానిక్స్-కమ్యూనికేషన్స్ శాఖ సంయుక్త కార్యదర్శి శ్రీ శ్రీనివాస్ పెండ్యాల ఈ సందర్భంగా తెలిపారు. అంతేకాకుండా వస్తుసేవల కొనుగోళ్లపై కేంద్ర, రాష్ట్ర ప్రభుత్వ కొనుగోలుదారు సంస్థలకూ కార్యశాలలు నిర్వహిస్తున్నామని ఆయన చెప్పారు. వ్యక్తిగత పారిశ్రామికవేత్తలతోపాటు ‘ఎంఎస్ఎంఈ’లు కూడా వీటిలో పాల్గొనేందుకు ముందుకు రావాలని కోరారు. ఈ కార్యక్రమంలో భాగంగా ఆంధ్రప్రదేశ్, తెలంగాణ రాష్ట్రాలకు ‘జీఇఎం’ వ్యాపార సమన్వయకర్త శ్రీ రవివర్మ ఈ వేదిక ప్రత్యేకతల గురించి వివరణాత్మక ప్రదర్శన ఇచ్చారు. ఇది ప్రత్యక్ష ప్రమేయ రహిత, కాగిత రహిత, నగదు రహిత ప్రత్యకతలు కలిగినది మాత్రమేగాక సామర్థ్యం, పారదర్శకత, సార్వజనీనతలతో కూడినదని ఆయన స్పష్టంగా వివరించారు. అనంతరం కొందరు విక్రేతలు తమ అనుభవాలను పంచుకుంటూ తెలంగాణలోనే కాకుండా దేశవ్యాప్తంగా తమ వ్యాపార విస్తరణకు ‘జీఇఎం’ వేదిక ఏ విధంగా తోడ్పడిందీ వెల్లడించారు.
అంతకుముందు పీఐబీ డైరెక్టర్ శ్రీమతి శృతి పాటిల్ ఈ కార్యక్రమంలో పాల్గొన్న ప్రముఖులను పరిచయం చేశారు. దేశవ్యాప్తంగా ఇటువంటి ముఖాముఖి కార్యక్రమాలు నిర్వహిస్తున్నట్లు తెలిపారు. వ్యవస్థాపకులు-కొనుగోలుదారులు తమ విజయగాథలను ఈ కార్యక్రమాల్లో పరస్పరం వెల్లడించుకునే వీలు కలుగుతుందని ఆమె అన్నారు. తద్వారా బలమైన ‘జీఇఎం’ వేదికపై ప్రభుత్వ కొనుగోళ్లలో సంపూర్ణ ప్రయోజనం పొందగలగడం సాధ్యం కాగలదని చెప్పారు.
కార్యక్రమంలో ప్రసంగిస్తున్న ఎడ్జెఫెక్స్ టెక్నాలజీస్ ప్రతినిధి కోమల
కార్యక్రమంలో ప్రసంగిస్తున్న ఆర్డీఎఫ్ సొల్యూషన్స్ ప్రతినిధి ఓం ప్రకాష్
కార్యక్రమంలో ప్రసంగిస్తున్న ప్రథమ్ ఇండస్ట్రీస్ ప్రతినిధి జి.శైలజాకుమార్
వారి ప్రశంసలను కింది లింకుల ద్వారా చూడవచ్చు.
(Visitor Counter : 66
ఆర్ధిక వ్యవహారాల మంత్రివర్గ సంఘం
విదేశీ ఆర్థిక సహాయంతో చేపట్టే ఆనకట్ట మెరుగుదల మరియు పునరావాస పథకం రెండో దశ కు, అలాగే మూడో దశ కు ఆమోదం తెలిపిన మంత్రిమండలి
ప్రపంచ బ్యాంకు, ఆసియా మౌలిక సదుపాయల కల్పన పెట్టుబడి బ్యాంకు ల ఆర్థిక సహాయంతో చేపట్టే డ్యామ్ రిహాబిలిటేషన్, ఇంప్రూవ్ మెంట్ ప్రాజెక్ట్  రెండో దశ, మూడో దశ లకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన ఆర్థిక వ్యవహారాల కేబినెట్ కమిటీ  సమావేశం ఆమోదం తెలిపింది. దేశవ్యాప్తంగా ఎంపిక చేసిన ఆనకట్టల భద్రతతో పాటు, ఆ ఆనకట్టల నిర్వహణ సంబంధిత పనితనాన్ని మెరుగుపరచడానికి వ్యవస్థవారీ నిర్వహణ విధానంతో కూడిన సంస్థాపరమైన పటిష్టీకరణను దృష్టి లో పెట్టుకొని ఈ ప్రాజెక్టు ను అమలు చేయాలని సంకల్పించారు.
ఈ ప్రాజెక్టు వ్యయం 10,211 కోట్ల రూపాయలు. ఈ ప్రాజెక్టును 10 సంవత్సరాల కాలంలో- 2021 ఏప్రిల్ మొదలుకొని 2031 మార్చి నెల మధ్య కాలంలో - అమలు చేయడం జరుగుతుంది. ఒకవేళ మరీ జాప్యం అయిన పక్షంలో, మరో రెండు సంవత్సరాల కాలాన్ని కూడా లెక్క లోకి తీసుకొంటారు. అంటే, ఒక్కొక్క దశ కు ఆరు సంవత్సరాల కాలం ఉంటుంది. మొత్తం ప్రాజెక్టు వ్యయంలో 7,000 కోట్ల రూపాయల నిధులు బయటి నుంచి అందితే, మిగిలిన 3,211 కోట్ల రూపాయల వ్యయాన్ని సంబంధిత అమలు సంస్థలు  భరించవలసి ఉంటుంది. కేంద్ర ప్రభుత్వం వంతుగా 1,024 కోట్ల రూపాయల రుణం రూపంలో, 285 కోట్ల రూపాయలు సెంట్రల్ కంపోనెంట్ రూపంలో ఇవ్వనుంది.
డిఆర్ఐపి రెండో దశ, మూడో దశ ఈ లక్ష్యాలను సాధించడం కోసం ఉద్దేశించారు:
i. ఎంపిక చేసిన ప్రస్తుత ఆనకట్టల పనితనాన్ని, భద్రతను స్థిర ప్రాతిపదికన మెరుగుపరచడం.
ii. కేంద్ర స్థాయిలోను, భాగస్వామ్య రాష్ట్రాలలోను ఆనకట్ట భద్రతకు సంబంధించిన సంస్థాగత వ్యవస్థను బలపరచడం తో పాటు,
iii. ఎంపిక చేసిన ఆనకట్టల, సంబంధిత నిర్మాణాల నిర్వహణ కోసం వాటి రాబడిని పెంచే చర్యలను అన్వేషించడం.
పైన పేర్కొన్న లక్ష్యాలను సాధించడానికి డిఆర్ఐపి రెండో దశ, మూడో దశ లలో ఈ క్రింద పేర్కొన్న అంశాలను లెక్కలోకి తీసుకొన్నారు.
a. ఆనకట్టలు, వాటితో సంబంధం కలిగిన నిర్మాణాలకు మెరుగులు దిద్దడం,
b. ఆనకట్ట భద్రతకు సంబంధించిన వ్యవస్థాపరమైన పటిష్టతకు ఉద్దేశించిన చర్యలను చేపట్టడం.
c. ఎంపిక చేసిన కొన్ని ఆనకట్టల నిర్వహణ కోసం ఆదాయ మార్గాలను అన్వేషించడం, అలాగే
d. ప్రాజెక్టు నిర్వహణ.
ఈ పథకంలో భాగంగా దేశవ్యాప్తంగా ప్రస్తుతం ఉన్న 736 ఆనకట్టల ను సమగ్ర ప్రాతిపదికన పునర్ వ్యవస్థీకరించడం జరుగుతుంది. దీనికి గాను అమలు సంస్థ వారీగా పరిశీలించే ఆనకట్టల తాలూకు వివరాలు ఈ క్రింద పేర్కొన్న విధంగా ఉన్నాయి:
|
|
క్రమ సంఖ్య
|
|
రాష్ట్రం/ఏజెన్సీ
|
|
ఆనకట్టల సంఖ్య
|
|
1
|
|
ఆంధ్ర ప్రదేశ్
|
|
31
|
|
2
|
|
భాఖ్ డా బియాస్ మేనేజ్ మెంట్ బోర్డు 
|
|
2
|
|
3
|
|
ఛత్తీస్ గఢ్
|
|
5
|
|
4
|
|
కేంద్ర జల సంఘం
|
|
|
|
5
|
|
దామోదర్ వేలీ కార్పొరేషన్
|
|
5
|
|
6
|
|
గోవా
|
|
2
|
|
7
|
|
గుజరాత్
|
|
6
|
|
8
|
|
ఝార్ ఖండ్
|
|
35
|
|
9
|
|
కర్నాటక
|
|
41
|
|
10
|
|
కేరళ
|
|
28
|
|
11
|
|
మధ్య ప్రదేశ్
|
|
27
|
|
12
|
|
మహారాష్ట్ర
|
|
167
|
|
13
|
|
మణిపుర్
|
|
2
|
|
14
|
|
మేఘాలయ
|
|
6
|
|
15
|
|
ఒడిశా
|
|
36
|
|
16
|
|
పంజాబ్
|
|
12
|
|
17
|
|
రాజస్థాన్
|
|
189
|
|
18
|
|
తమిళ నాడు
|
|
59
|
|
19
|
|
తెలంగాణ
|
|
29
|
|
20
|
|
ఉత్తర్ ప్రదేశ్
|
|
39
|
|
21
|
|
ఉత్తరాఖండ్
|
|
6
|
|
22
|
|
పశ్చిమ బెంగాల్
|
|
9
|
|
|
|
మొత్తం
|
|
736
ఆయుష్
ఆయుష్ విభాగాల్లో పరిశోధన సంస్కృతికి స్ఫూర్తినిచ్చిన కోవిడ్-19 సంక్షోభం
కోవిడ్ -19 మహమ్మారి, ఆయుష్ విభాగాల ఆరోగ్య-ప్రోత్సాహక మరియు వ్యాధి-నివారణ పరిష్కారాలపై మరింత దృష్టి పెట్టేలా చేసింది. ఆయుష్ విభాగాలలో ప్రమాణ పూరిత అధ్యయనాలు దేశవ్యాప్తంగా అభివృద్ధి చెందుతున్న ధోరణి వెలుగులోకి రాలేదు. భాషా పరిమితులు లేకుండా 2020 మార్చి 01 నుండి 2020 జూన్ 25 వరకు ఆయుర్వేద జోక్యంతో కూడిన కోవిడ్ -19 రిజిస్టర్డ్ ట్రయల్స్ కోసం క్లినికల్ ట్రయల్ రిజిస్ట్రీ ఆఫ్ ఇండియాపై ఒక అధ్యయనం సమగ్రంగా శోధించింది. ఈ కాలంలో ఆయుర్వేదంలో నమోదైన కొత్త పరీక్షల సంఖ్య 58 గా ఉంది.
క్లినికల్ ట్రయల్ రిజిస్ట్రీ ఆఫ్ ఇండియా  లో నమోదైన 203 ట్రయల్స్లో 61.5% ఆయుష్ విభాగాలకు చెందినవని 2020 ఆగస్టులో వార్తాకథనాలు వెల్లడించాయి. సిటిఆర్ఐ లో రిజిస్టర్ చేయబడిన కోవిడ్-19 పై ఆయుర్వేద రీసెర్చ్ స్టడీస్ పేరుతో ‘జర్నల్ ఆఫ్ రీసెర్చ్ ఇన్ ఆయుర్వేద సైన్సెస్’ లో ఇటీవల ప్రచురించిన ఒక అధ్యయనం ఆయుష్ విభాగాలలో పెరుగుతున్న ఈ “పరిశోధన-సంస్కృతి” పై మరింత దృష్టిని పెంచింది.
ఆయుర్వేదం, కోవిడ్-19 ప్రమేయానికి సంబంధించి, ఈ సిటిఆర్ఐ రిజిస్టర్డ్ ట్రయల్స్ పై తరచి చుస్తే... నమోదైన మొత్తం ట్రయల్స్లో, సుమారు 70% ట్రయల్స్ను ప్రభుత్వం మరియు ఆయుష్ మంత్రిత్వ శాఖతో సంబంధం ఉన్న ఆయుర్వేదంలోని వివిధ వాటాదారులు స్పాన్సర్ చేశారు. ఈ ప్రయత్నాలు పరిశోధకులకు ఉపయోగకరమైన సమాచారాన్ని అందిస్తాయి, ఇవి తదుపరి కార్యాచరణను వ్యూహరచన చేయడానికి సహాయపడతాయి. కోవిడ్-19 లో ఆయుర్వేదం యొక్క సహకారాన్ని అర్థం చేసుకోవడానికి సాధారణ ప్రజలకు సహాయపడతాయి. పూర్తయిన తర్వాత, ఈ ఆశాజనక అధ్యయనాల ఫలితాలు తొందరలోనే ప్రచురించబడతాయి, తద్వారా ఆయుష్ విధాన ఔషధాల నుండి విధాన రూపకర్తలకు ప్రజారోగ్య కార్యక్రమాలకు ప్రయోజనం చేకూర్చే సమర్థవంతమైన పరిష్కారాలను వ్యూహరచన చేయడానికి ఇది ఉపయోగపడుతుంది. ఇంకా, ఈ సవాలు సమయాల్లో, భారతదేశంలో కోవిడ్-19 లో నిర్వహిస్తున్న ఆయుర్వేద క్లినికల్ ట్రయల్స్ ఫలితాల గురించి తెలుసుకోవడానికి వారు ప్రపంచ శాస్త్రీయ సమాజానికి సమాచారాన్ని అందిస్తారు. వారు జాతీయ మరియు ప్రపంచ స్థాయిలో మరింత సహకార అధ్యయనాల కోసం సమాచార సంభావ్య వనరులను ఏర్పరుస్తారు.
చెప్పిన 58 రిజిస్టర్డ్ ట్రయల్స్లో 52  ఇంటర్వెన్షనల్ ట్రయల్స్ మరియు 6  పరిశీలనాత్మక ట్రయల్స్ ఉన్నాయి. లక్షిత జనాభాగా మగ , ఆడ ఇద్దరు వయోజనులూ ఎక్కువగానే ఈ ట్రయల్స్ లో పాల్గొన్నారు. మొత్తం 53  ట్రయల్స్ 18 సంవత్సరాలు లేదా అంతకంటే ఎక్కువ వయస్సు గల పాల్గొనేవారిని నియమించాలని భావించారు. 18 సంవత్సరాల కంటే తక్కువ వయస్సు ఉన్న పాల్గొనేవారిని నియమించుకోవటానికి ఉద్దేశించినవి 05  ట్రయల్స్ మాత్రమే.
సెంట్రల్ కౌన్సిల్ ఫర్ రీసెర్చ్ ఇన్ ఆయుర్వేద సైన్సెస్ పరిశోధకులు రచించిన పరిశోధన పత్రం, ట్రయల్ రిజిస్ట్రీ నంబర్ మరియు స్పాన్సర్షిప్పై పాలనాపరమైన సమాచారానికి సంబంధించి ఆయుర్వేద ఆధారిత కోవిడ్-19 క్లినికల్ ట్రయల్స్ గురించి అధ్యయనం రకం మరియు అధ్యయనం యొక్క నిడివి, డిజైన్ వివరణాత్మక సమాచారాన్ని అందిస్తుంది, . ఇంకా, ఇది రిజిస్ట్రేషన్ తేదీ మరియు వాస్తవ అధ్యయనం ప్రారంభ తేదీ మరియు నియామకాలకు సంబంధించిన సమాచారాన్ని ట్రాక్ చేస్తుంది. ఇవన్నీ మార్చి 01, 2020 నుండి జూన్ 25, 2020 వరకు సిటిఆర్ఐ లో నమోదు చేయబడిన ట్రయల్స్ సమాచారం ఆధారంగా సమీకరించి, సమర్పించబడ్డాయి మరియు విశ్లేషించబడ్డాయి.
ఈ రంగంలో నమోదైన ట్రయల్స్ పెరుగుతున్నందున, ఆయుష్ విభాగాలలోని విజ్ఞాన సమాచారం మరింత పెరిగింది. ఆయుష్ రంగంలో ప్రామాణిక అధ్యయనాల ఈ ధోరణి దేశంలోని ప్రజారోగ్య కార్యకలాపాలకు భరోసా ఏర్పడింది. వెలువడిన అధ్యయనాల నుండి తక్కువ ఖర్చుతో కూడిన పరిష్కారాలు దేశవ్యాప్తంగా విస్తరించవచ్చు.
ప్రధాన మంత్రి కార్యాలయం
శ్రీ శ్రీ హరిచంద్ ఠాకూర్ జయంతి సందర్భంగా ప్రధానమంత్రి నివాళి
శ్రీ శ్రీ హరిచంద్ ఠాకూర్ జయంతి సందర్భంగా ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు. ఈ మేరకు సామాజిక మాధ్యమం ట్విట్టర్ ద్వారా సందేశమిస్తూ ‘‘మహనీయులైన శ్రీ శ్రీ హరిచంద్ ఠాకూర్ జయంతి నేపథ్యంలో ఆయనకు శిరసు వంచి నమస్కరిస్తున్నాను. ఆయన జీవితం, ఆదర్శాలు ఎంతోమందికి ఆత్మస్థైర్యాన్ని ఇస్తూనే ఉన్నాయి. విద్యకు, సామాజిక సాధికారతకు ఆయన ఎంతో ప్రాధాన్యం ఇచ్చారు. మతువా సామాజిక వర్గం ప్రదర్శించే సానుభూతి, కరుణా స్వభావాల్లో ఆయన ఆచరించే విలువలు ప్రతిబింబిస్తాయి’’ అని పేర్కొన్నారు.
అలాగే ఇటీవల ఒరాకాండి ఠాకూర్ బారి పర్యటన సందర్భంగా తాను చేసిన ప్రసంగాన్ని కూడా ప్రధానమంత్రి ఈ సందేశం ద్వారా పంచుకున్నారు. ‘‘కొన్ని వారాల కిందట నేను ఒరకాండి ఠాకూర్ బారివద్ద ఉన్నాను. ఆ పవిత్రమైన క్షణాలను నేను సదా స్మరించుకుంటాను. ఈ నేపథ్యంలో ఒరాకాండిలో నిర్వహించిన సభలో నేను చేసిన ప్రసంగాన్ని ఈ సందర్భంగా పంచుకుంటున్నాను’’ అని పేర్కొన్నారు.
ప్రధాన మంత్రి కార్యాలయం
ఆస్కార్ పురస్కారాన్ని గెలుచుకొన్నందుకు ‘నాటు నాటు’ యొక్క పూర్తి జట్టు కు అభినందనలను తెలిపిన ప్రధాన మంత్రి
బెస్ట్ ఒరిజినల్ సాంగ్ విభాగం లో ఆస్కార్ పురస్కారాన్ని ఆర్ఆర్ఆర్ చలచిత్రం లోని ‘నాటు నాటు’ పాట కు గాను గెలుచుకొన్నందుకు భారతదేశాని కి చెందిన స్వరకర్త శ్రీ ఎమ్.ఎమ్. కీరవాణి కి, గేయ రచయిత శ్రీ చంద్రబోస్ కు మరియు ఆ పాట కు పని చేసిన పూర్తి జట్టు కు ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు. ఇది అసామాన్యమైనటువంటిది కావడం తో పాటు గా ‘నాటు నాటు’ ప్రపంచవ్యాప్తం గా లోకప్రియత్వాన్ని సంపాదించుకొంది అని శ్రీ నరేంద్ర మోదీ అన్నారు.
అకాడమీ ట్వీట్ కు ప్రధాన మంత్రి ప్రతిస్పందిస్తూ -
‘‘అసామాన్యమైంది!’’
‘నాటు నాటు’ యొక్క లోకప్రియత్వం ప్రపంచవ్యాప్తం అయింది. అది ఏళ్ల తరబడి స్మరించుకొనేటటువంటి పాట గా ఉంటుంది. శ్రీయుతులు @mmkeeravaani కి, @boselyricist కు మరియు ఈ ప్రతిష్టాత్మకమైనటువంటి గౌరవాన్ని అందుకొంటున్న పూర్తి జట్టు కు ఇవే అభినందన లు.
భారతదేశం ఉప్పొంగిపోతోంది మరి గర్వపడుతోంది కూడాను. #Oscars ’’
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
పప్పుధాన్యాల ధరల స్థిరకరణ
కేంద్రం సానుకూల చర్యలతో పప్పుధాన్యాల రిటైల్ ధరల్లో స్థిరత్వం
పప్పుధాన్యాల నిల్వ ,కృత్రిమ కొరత కారణంగా ధరలను నియంత్రించడానికి స్టాక్ పరిమితిని విధించిన కేంద్రం
పప్పుధాన్యాల రిటైల్ ధరలు ఈ ఏడాది జూన్ నుంచి గత ఐదు నెలల్లో గణనీయంగా స్థిరపడ్డాయి. ఇప్పటి వరకు, శనగ పప్పు, కందిపప్పు, మినపప్పు . పెసర పప్పు ధరలు గత సంవత్సరంతో పోలిస్తే తగ్గాయి లేదా స్థిరంగా ఉన్నాయి.
పప్పుధాన్యాల సిపిఐ ద్రవ్యోల్బణం కూడా గత ఐదు నెలల్లో స్థిరమైన తగ్గుదలను నమోదు చేసింది. జూన్, 2021 లో 10.01% నుండి అక్టోబర్, 2021 లో 5.42%కి చేరుకుంది. పప్పుధాన్యాల ద్రవ్యోల్బణ రేటు అక్టోబర్, 2020 లో 18.34% వరకు ఉంది. అదేవిధంగా పప్పుధాన్యాల డబ్ల్యుపిఐ ద్రవ్యోల్బణం జూన్, 2021లో 11.56% నుండి అక్టోబర్, 2021లో 5.36%కి తగ్గింది.
సజావుగా , అంతరాయం లేని దిగుమతులను ధృవీకరించడం కోసం కందిపప్పు, మినపప్పు , పెసర పప్పు లను 'ఫ్రీ కేటగిరీ'కి పరిమితం చేయడం వంటి ప్రభుత్వ ముందస్తు, సానుకూల చర్యల కారణంగా పప్పుధాన్యాల రిటైల్ ధరల్లో స్థిరత్వం సాధ్యం అయింది. కంది, మినపప్పు లకు సంబంధించి స్వేచ్ఛా కేటగిరీ నీ విస్తరించారు. బిల్ ఆఫ్ లాడింగ్ కు చివరి తేదీ డిసెంబర్ 31, 2021 కాగా, కస్టమ్స్ క్లియరెన్స్ ఇది జనవరి 31, 2022. ఈ విధాన చర్యకు సానుకూల చర్యల ద్వారా , సంబంధిత శాఖల /సంస్థల ద్వారా దాని అమలును నిశితంగా పర్యవేక్షించడం ద్వారా మద్దతు లభించింది. దిగుమతి విధాన చర్యలు గత రెండు సంవత్సరాలుగా ఇదే కాలంతో పోలిస్తే కంది,మినప. పెసర పప్పు దిగుమతి గణనీయంగా పెరగడానికి దోహదపడ్డాయి.
పప్పుధాన్యాల నిల్వ ,ఫలితంగా కృత్రిమ కొరత కారణంగా ధరల పెరుగుదలను నియంత్రించడానికి, ప్రభుత్వం జూలై 02, 2021 న నిత్యావసర వస్తువుల చట్టం, 1955 కింద పెసర మినహా అన్ని పప్పుధాన్యాలపై నిల్వ పరిమితిని విధించింది. స్టాక్ లిమిట్ ఆర్డర్ ప్రభావం వల్ల అక్టోబర్ 31, 2021 కు మించి తదుపరి పొడిగింపు అవసరం లleni విధంగా ధరలు తగ్గాయి. . అయినా ముందు జాగ్రత్తగా, వెబ్ పోర్టల్ ద్వారా స్టాక్ ల పర్యవేక్షణ కొనసాగు తోంది.
ప్రధాన పప్పుధాన్యాలలో, కందిపప్పు దిగుమతి పై భారతదేశం ఎక్కువగా ఆధారపడింది. దేశీయ లభ్యత , ధరలు కూడా విదేశీ ఉత్పత్తికి ప్రభావిత మవుతున్నాయి. దేశీయ వినియోగదారులపై అధిక అంతర్జాతీయ ధరల ప్రభావాన్ని సరళంగా మార్చడానికి, ప్రభుత్వం కందిపప్పు పై ప్రాథమిక దిగుమతి సుంకాన్ని సున్నాకు మరియు ఎఐడిసి  ను జూలై 27, 2021 నుండి 10%కి తగ్గించింది. మార్కెట్ జోక్యంగా , వినియోగదారులకు సహేతుకమైన ధరలకు రిటైల్ అవుట్ లెట్ ల ద్వారా లభ్యతను పెంచడానికి రాష్ట్రాలు, కేంద్ర పాలిత ప్రాంతాలకు రాయితీ ధర తో బఫర్ నిల్వ నుంచి కందిపప్పు ను కేంద్రం సరఫరా చేస్తోంది. ధరలను తగ్గించడానికి బహిరంగ మార్కెట్లోకి మసూర్ స్టాక్స్ విడుదలతో ఈ చర్య మరింత పెరిగింది. ఇప్పుడు పోర్ట్ ఆఫ్ అరైవల్ వద్ద పప్పుల ఫ్యుమిగేషన్ కోసం ప్రోటోకాల్ ను కూడా క్రమబద్ధీకరించారు. పెనాల్టీ ఛార్జీలను మార్చి 31, 2022 వరకు మాఫీ చేశారు. ఇది కందిపప్పు రిటైల్ ధరలను నియంత్రించడం పై మరింత సానుకూల ప్రభావాన్ని చూపుతుందని భావిస్తున్నారు.
ప్రధాన మంత్రి కార్యాలయం
ప్రధానమంత్రి తో మహారాష్ట్ర గవర్నర్ భేటీ
ప్రధానమంత్రి శ్రీ నరేంద్ర మోదీని మహారాష్ట్ర గవర్నర్ శ్రీ రమేష్ బైస్ ఇవాళ కలుసుకున్నారు.
దీనిపై ప్రధానమంత్రి కార్యాలయం ఒక ట్వీట్ ఇచ్చిన సందేశంలో:
“మహారాష్ట్ర గవర్నర్ శ్రీ రమేష్ బైస్ PM @narendramodi ని కలుసుకున్నారు” అని ప్రకటించింది.
(